**241/2021. (XI.25.) Kgy. számú határozat**

A Közgyűlés a helyiségbérlet szabályairól szóló 17/2006. (V.25.) önkormányzati rendelet 2. § (2) bekezdésében biztosított jogköre alapján a Szombathely, Kisfaludy S. u. 1. szám alatti ingatlan 6748/A/3 hrsz.-ú albetét 90 m2 alapterületű helyiségcsoportja bérlőjének a Szombathelyi Civil Kerekasztalt jelöli ki 2021. december 1. napjától 5 év határozott időtartamra – a SZOVA Nonprofit Zrt. kezelői állásfoglalása alapján – az alábbi feltételekkel:

* a bérleti díj összege 45.000,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a bérlő köteles megfizetni a közüzemi költségeket (az albetét 1-1 gáz- és árammérővel rendelkezik, a fogyasztás felosztása alapterület szerint történik, a helyiségre eső víz- és csatornadíj, lépcsőházi világítás, a hulladékszállítás, illetve takarítás díja és egyéb üzemeltetési költségek is a bérlőt terhelik)
* a helyiséget a bérlő kizárólag a feladatainak ellátására használhatja,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti, az ehhez és a tevékenysége gyakorlásához esetlegesen szükséges hatósági engedélyek beszerzése a bérlő kötelezettsége,
* a bérlő köteles használatot biztosítani külön megállapodás alapján alkalomszerűen az alábbi szervezetnek:
* Szombathelyi Szépítő Egyesület
* Szombathely Város Szent Márton Kórusegyesülete
* Képeslevelezőlap-gyűjtők Egyesülete
* Country Egyesület
* MABEOSZ Szombathelyi Képviselete
* Közlekedéskultúra Szolgálatáért Alapítvány
* Irodai Élet, Energia Alapítvány
* Harmónia Egyesület
* Gothard Jenő Csillagászati Egyesület,
* a bérlő a helyiség használatát – a fentieken túlmenően – másnak nem engedheti át,
* vendéglátó ipari egység működtetése esetén – a lakók és a helyiség környezetében élők nyugalmának megóvása érdekében – a társasházakról szóló 2003. évi CXXXIII. törvény alapján, a bérleti szerződés megkötése előtt a bérlő köteles beszerezni a társasház lakóinak beleegyező nyilatkozatát,
* a birtokbaadást megelőzően a kezelő a gázkészülékeket felülvizsgálja, karbantartja,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt,
* a bérlő a helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására, a bérleti szerződés megkötésekor köteles 3 (három) havi bérleti díjnak megfelelő összegű óvadékot a kezelő SZOVA Nonprofit Zrt. részére megfizetni.

A Közgyűlés felhatalmazza a SZOVA Nonprofit Zrt.-t, hogy a Szombathelyi Civil Kerekasztallal a bérleti szerződést megkösse.

**Felelősök:** Dr. Nemény András polgármester

 Horváth Soma alpolgármester

Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője,

Dr. Németh Gábor, a SZOVA NZrt. vezérigazgatója)

**Határidő:** azonnal